CELEX: 32017R1751
Language: sk
Date: 2017-09-25 00:00:00
Title: Vykonávacie nariadenie Rady (EÚ) 2017/1751 z 25. septembra 2017, ktorým sa vykonáva nariadenie (EÚ) č. 36/2012 o reštriktívnych opatreniach s ohľadom na situáciu v Sýrii

26.9.2017   
            
            
               SK
            
            
               Úradný vestník Európskej únie
            
            
               L 246/1
            
         VYKONÁVACIE NARIADENIE RADY (EÚ) 2017/1751
   z 25. septembra 2017,
   ktorým sa vykonáva nariadenie (EÚ) č. 36/2012 o reštriktívnych opatreniach s ohľadom na situáciu v Sýrii
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (EÚ) č. 36/2012 z 18. januára 2012 o reštriktívnych opatreniach s ohľadom na situáciu v Sýrii, ktorým sa zrušuje nariadenie (EÚ) č. 442/2011 (1), a najmä na jeho článok 32 ods. 1,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:
   
               (1)
            
            
               Rada 18. januára 2012 prijala nariadenie (EÚ) č. 36/2012.
            
         
               (2)
            
            
               Informácie týkajúce sa štyroch osôb a jedného subjektu uvedených v prílohe II k nariadeniu (EÚ) č. 36/2012 by sa mali aktualizovať.
            
         
               (3)
            
            
               Príloha II k nariadeniu (EÚ) č. 36/2012 by sa preto mala zodpovedajúcim spôsobom zmeniť,
            
         PRIJALA TOTO NARIADENIE:
   Článok 1
   Príloha II k nariadeniu (EÚ) č. 36/2012 sa mení tak, ako sa uvádza v prílohe k tomuto nariadeniu.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 25. septembra 2017
      
         
            Za Radu
         
         
            predseda
         
         M. MAASIKAS
      
   
   
      (1)  Ú. v. EÚ L 16, 19.1.2012, s. 1.
   
      PRÍLOHA
      Príloha II k nariadeniu (EÚ) č. 36/2012 sa mení takto:
      
                  1.
               
               
                  V časti A („Osoby“) sa tieto záznamy nahrádzajú takto:
                  
                              „236.
                           
                           
                              Saji' Darwish
                              (alias Saji Jamil Darwish; Sajee Darwish; Sjaa Darwis)
                              ()
                           
                           
                              Dátum narodenia: 11. januára 1957
                              Hodnosť: generálmajor, sýrske arabské vzdušné sily
                           
                           
                              Má hodnosť generálmajora, vysoký dôstojník a bývalý veliteľ 22. divízie sýrskych arabských vzdušných síl, vo funkcii od mája 2011. Zapojený do šírenia chemických zbraní a zodpovedný za násilné represie voči civilnému obyvateľstvu: ako vysoký dôstojník sýrskych arabských vzdušných síl a veliteľ 22. divízie do apríla 2017 je zodpovedný za použitie chemických zbraní lietadlom prevádzkovaným z leteckých základní, ktoré boli pod kontrolou 22. divízie, vrátane útoku na Talmenes, ktorý sa podľa správy spoločného vyšetrovacieho mechanizmu uskutočnil pomocou helikoptér režimu so základňou na letisku v meste Hamá.
                           
                           
                              21.3.2017
                           
                        
                              247.
                           
                           
                              Jayyiz Rayyan Al-Musa
                              (alias: Jaez Sawada al-Hammoud al-Mousa; Jayez al-Hammoud al-Moussa)
                              ()
                           
                           
                              Dátum narodenia: 1954
                              Miesto narodenia: Hama, Sýria
                              Hodnosť: generálmajor
                           
                           
                              Guvernér provincie Hasaka vymenovaný Baššárom al-Asadom, s ktorým je aj spojený.
                              Má hodnosť generálmajora, je vysokým dôstojníkom a bývalým náčelníkom štábu sýrskych vzdušných síl.
                              Ako vysoký dôstojník sýrskych vzdušných síl je zodpovedný za násilné represie voči civilnému obyvateľstvu v Sýrii vrátane použitia chemických zbraní pri útokoch sýrskeho režimu počas jeho funkčného obdobia ako náčelníka štábu sýrskych vzdušných síl, ako sa uvádza v správe spoločného vyšetrovacieho mechanizmu zriadeného Organizáciou Spojených národov.
                           
                           
                              18.7.2017
                           
                        
                              248.
                           
                           
                              Mayzar 'Abdu Sawan
                              (a.k.a.: Meezar Sawan)
                              ()
                           
                           
                              Dátum narodenia: 1954
                              Hodnosť: generálmajor
                           
                           
                              Má hodnosť generálmajora, je vysokým dôstojníkom a veliteľom 20. divízie sýrskych vzdušných síl, vo funkcii po máji 2011.
                              Ako vysoký dôstojník sýrskych vzdušných síl je zodpovedný za násilné represie voči civilnému obyvateľstvu vrátane útokov na civilné oblasti za použitia lietadiel operujúcich z leteckých základní, ktoré sú pod kontrolou 20. divízie.
                           
                           
                              18.7.2017
                           
                        
                              249.
                           
                           
                              Isam Zahr Al-Din
                              (alias: Isam Zuhair al-Din; Isam Zohruddin; Issam Zahruddin; Issam Zahreddine; Essam Zahruddin; Issam Zaher Eldin; Issam Zaher al-Deen; Nafed Assadllah)
                              ()
                           
                           
                              Dátum narodenia: 1961
                              Miesto narodenia: Tarba, provincia As-Suwayda, Sýria
                              Hodnosť: brigádny generál
                           
                           
                              Má hodnosť brigádneho generála, je vysokým dôstojníkom republikánskej gardy, vo funkcii po máji 2011. Ako vysoký vojenský dôstojník je zodpovedný za násilné represie voči civilnému obyvateľstvu, a to aj počas obliehania štvrte Baba Amr vo februári 2012.
                           
                           
                              18.7.2017“
                           
                        
            
                  2.
               
               
                  V časti B („Subjekty“) sa nasledujúci záznam nahrádza takto:
                  
                              „21.
                           
                           
                              Centre d'études et de recherches syrien (CERS)
                              (alias Centre d'Etude et de Recherche Scientifique (CERS); Scientific Studies and Research Center (SSRC); Centre de Recherche de Kaboun)
                           
                           
                              
                                          Barzeh Street,
                                       
                                    
                                          Po Box 4470,
                                       
                                    
                                          Damask
                                       
                                    
                           
                              Poskytuje podporu sýrskej armáde na získanie materiálov, ktoré slúžia na sledovanie demonštrantov a represie voči nim.
                              Pôsobí v oblasti šírenia chemických zbraní, ide o štátny subjekt zodpovedný za vývoj a výrobu nekonvenčných zbraní vrátane chemických zbraní a riadených striel na ich vysielanie.
                           
                           
                              1.12.2011“